Ara que s’acosten les festes de Nadal he decidit explicar-vos breument als estudiants de català dues de les tradicions nadalenques més típiques i curioses, des del meu punt de vista, que tenim a Catalunya. He escrit el text en català i així també podeu aprofitar per practicar-lo :)


Primer de tot, el Tió és un dels personatges nadalencs estrella de Catalunya, especialment entre els més petits de la casa. Es tracta d’un tronc amb barretina, potes i un gran somriure a la cara. En algunes llars el Tió ve directament del bosc unes setmanes abans de les festes de Nadal però altres nens i nenes fins i tot el van a buscar ells mateixos al bosc. Durant uns dies es dona de menjar al Tió per a que quan arribi el Nadal estigui ben alimentat i cagui un munt de regals i llaminadures mentre se’l colpeja amb un bastó i es canta una cançó. 


![Tió](https://www.barcelonacentury.com/wp-content/uploads/Tio-de-Nadal.jpg)


Sense deixar de banda els elements escatològics, us presento el caganer. Es tracta d’una figura gairebé indispensable en qualsevol pessebre de Catalunya en la qual es representa un pastor ajupit, amb els pantalons pels turmells en posició de defecar. En els últims anys s’han posat molt de moda les figures del caganer de personatges públics (polítics, cantants, esportistes...) fins al punt que hi ha botigues o paradetes que s’hi dediquen exclusivament. El historiadors expliquen que, al contrari del que pugui semblar, no es tracta d’una expressió escatològica, sinó del fet que el personatge retorna a la terra el que d’ella prové i contribueix a fertilitzar el sòl per millorar la collita de l’any següent.


![Caganer](https://cdnb.20m.es/yaestaellistoquetodolosabe/files/2010/12/caganer.jpg)
![Caganer](https://images.eltiempo.digital/files/article_multimedia/uploads/2018/12/19/5c1a9f1a8fd45.jpeg)


I vosaltres, com celebreu el Nadal al lloc on viviu? Coneixíeu alguna d'aquestes tradicions de Catalunya?   

Us desitjo que passeu unes bones festes. Bon Nadal i feliç any nou!


El Tió i el caganer. Tradicions nadalenques de Catalunya!
=========================================================


gracies per el teu text, bon Nadal i feliç any nou!


Igualment, Daniel. I molta sort amb el teu català!


Bon Nadal! Que tot et vagi bé.


Moltes gràcies, igualment!


Bones festes!


Igualment @Oceanotti, que vagi molt be.


Gràcies. Bon Nadal!


Bones festes i feliç any nou!


Gràcies per contribuir amb cultura popular

